
OBLAKOVA ULICA 5
3000 CELJE    
tel: (03) 42 33 000
fax: (03) 42 33 757

                                                                                   Postopek:EN_N_157_2026-MŠ_
     20.10.2026                                                                                                                                                                     

POVABILO K ODDAJI PONUDBE 

Vabimo vas k oddaji ponudbe za:
 
PREDMET EN: Vzdrževanje programa PRO.4


Splošni pogoji za sodelovanje: Ponudnik mora razpolagati z izvorno programsko kodo aplikacije za materialno poslovanje PRO.4, ki je v uporabi v Splošni bolnišnici Celje.
[bookmark: _Hlk108765122]
Zahteve:
· V storitev je vključena mesečna kvota dveh (2) ur podpore izvajalca. Kvoto ur lahko predstavlja dopolnjevanje aplikacije, izobraževanje, svetovanje ali druga dogovorjena storitev, ki ni del vzdrževanja.
· Vzdrževanje programa za obdobje 24 mesecev: 
· Redno preverjanje delovanja aplikacije in ključnih funkcionalnosti.
· Nameščanje varnostnih posodobitev in popravkov.
· Posodabljanje verzij programske opreme in odvisnosti.
· Pregled varnostnih ranljivosti in odpravljanje ugotovljenih ranljivosti.
· Pregled dnevnikov (logov) in opozoril zaradi zgodnjega odkrivanja težav.
· Preverjanje kapacitet – prostor, pomnilnik, zmogljivost podatkovne baze ipd.
· Preverjanje integracij z drugimi sistemi in vmesniki.
· Preverjanje varnostnih kopij in možnosti obnovitve, kadar je aplikacija vključena v sistem varnostnega kopiranja.
· Čiščenje nepotrebnih podatkov oziroma začasnih datotek.
· Preverjanje uporabniških računov in pravic dostopa.
· Testiranje posodobitev pred uvedbo v produkcijo.
· Dokumentiranje izvedenih vzdrževalnih aktivnosti.
· Načrtovanje naslednjega preventivnega vzdrževanja.
· Vzdrževanje vsebuje:
· Preventivno vzdrževanje → preprečujemo težavo.
· Korektivno vzdrževanje → odpravljamo že nastalo napako.
· Adaptivno vzdrževanje → prilagajamo program spremembam okolja, npr. novemu operacijskemu sistemu.
· Izpopolnjevalno vzdrževanje → izboljšujemo funkcionalnosti ali zmogljivost.
· Izvedba štirih (4) nadgradenj programa letno na testno in produkcijsko okolje naročnika.


Obvezne priloge ponudbe:
Priloga 1: Izjava o udeležbi fizičnih in pravnih oseb v lastništvu ponudnika (ponudnik izpolni in podpiše Izjavo)
Priloga 2: Ponudbeni predračun (ponudnik izpolni in podpiše predračun)
Priloga 3: Osnutek vzdrževalne pogodbe

[bookmark: _Hlk108765734]Storitev se zaračunava mesečno. Ponudnik bo izstavil e-račun v začetku vsakega meseca za pretekli mesec.  

Osnova za realizacijo storitve je prejem pisnega naročila s strani naročnika. Ponudbe zbiramo informativno za predložitev v presojo odobritve. V kolikor bomo prejeli odobritev s strani pristojnih bomo realizacijo izvedli pri najugodnejšemu ponudniku. 

Cena mora vsebovati vse stroške, popuste, rabate in davek na dodano vrednost.

Naročnik bo ponudnike, ki so oddali ponudbo skladno z določilom drugega odstavka 21. člena ZJN-3 pisno obvestil najkasneje v roku 30 dni od oddaje evidenčnega naročila.

Naročnik se zavezuje naročeno ter dobavljeno blago plačati v roku  60 dni od datuma uradnega prejema računa oziroma v roku, skladno z veljavno zakonodajo.


Merilo za izbor: najnižja vrednost ponudbe v EUR z DDV ob izpolnjevanju tehničnih zahtev naročnika.

Kontaktna oseba s strani naročnika  za vprašanja:
Matjaž Štinek
E-pošta: matjaz.stinek@sb-celje.si 

Ponudbe pošljite na naslov elektronske pošte 
nabava2@sb-celje.si

z oznako EN_N_157_2026 Vzdrževanje programa PRO.4 do najkasneje 26.10.2026 do 12 ure.

                                           Vodja službe za nabavo nemedicinske opreme, materiala in storitev
Matjaž Štinek, univ. dipl. ekon. 


                                                                                                                                                Priloga 1

IZJAVA O UDELEŽBI FIZIČNIH IN PRAVNIH OSEB V LASTNIŠTVU PONUDNIKA
v skladu s 6. odstavkom 14. člena Zakona o integriteti in preprečevanju korupcije (ZIntPK-1-UPB2)

Podatki o ponudniku/podizvajalcu (v nadaljevanju ponudniku):

Naziv: _____________________________________ 
Naslov: _____________________________________
Matična številka: ________________________________-

Zakoniti zastopnik ponudnika __________________________________ v postopku sklenitve pogodbe za javno naročilo »Vzdrževanje programa PRO.4«, naročniku Splošna bolnišnica Celje zaradi zagotovitve transparentnosti posla in preprečitve korupcijskih tveganj pri sklepanju pravnih poslov posredujemo izjavo oziroma podatke o udeležbi fizičnih in pravnih oseb z več kot 5-odstotnim deležem v lastništvu ponudnika vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom.

Izjavljam, da je lastniška struktura ponudnika naslednja (podatke lahko podate tudi v prilogi):

1. Podatki o udeležbi fizičnih in pravnih oseb v lastništvu ponudnika
	Ime in priimek/
Firma pravne osebe
	Naslov prebivališča/
Sedež pravne osebe
	Delež lastništva ponudnika

	
	
	

	
	
	

	
	
	

	
	
	



1. Podatki o udeležbi tihih družbenikov v lastništvu družbe:
	Ime in priimek/
Firma pravne osebe
	Naslov prebivališča/
Sedež pravne osebe
	Delež lastništva ponudnika 

	
	
	

	
	
	



1. Podatki o povezanih družbah s ponudnikom (v skladu s 527. členom ZGD-1-UPB3):
	Firma pravne osebe
	Sedež pravne osebe

	
	

	
	



S podpisom jamčim za točnost in resničnost podatkov ter se zavedam, da je sporazum v primeru lažne izjave ali neresničnih podatkov o dejstvih v izjavi, nična.

Seznanjeni smo, da je naročnik dolžan to izjavo oziroma podatke na njeno zahtevo predložiti Komisiji za preprečevanje korupcije.

Datum:................................ 		Žig 		              	 Podpis odgovorne osebe 
Kraj:....................................						.......................................   


Priloga 2

PONUDBENI PREDRAČUN
Na podlagi javnega naročila Vzdrževanje programa PRO.4 oddajamo ponudbo:

Ponudnik:
_____________________________________
_____________________________________
_____________________________________

	A
	B
	C
	D
	E
	F
	G
	H
	I

	zš
	Postavka
	KOL
	EM
	Cena EM brez DDV
	Rabat v %
	Vrednost rabata
	Cena EM z rabatom in brez DDV
	Vrednost brez DDV

	1
	Vzdrževanje programa PRO.4 
	24
	Mes
	
	
	
	
	



Vrednost za vse zaporedne številke brez DDV                                     __________________________
DDV v %                                                                                                                      ____________________
DDV v vrednosti                                                                                                       ____________________
Vrednost skupaj z DDV                                                                               ___________________________

Izračuni v tabeli:
G = E x F
H = E - G
I = C x H

Upošteva se, da je ponudnik pred oddajo svoje ponudbe natančno pregledal določila dokumentacije evidenčnega naročila ter vse ostale okoliščine, ki lahko vplivajo na izvedbo storitve. Upošteva se, da je ponudnik pred oddajo svoje ponudbe seznanjen z vsemi predpisi in zakoni glede plačila taks, davkov in ostalih dajatev v RS, da je v celoti preučil dokumentacijo, da je prišel do vseh potrebnih podatkov, ki vplivajo na izvedbo del ter na podlagi vsega tega tudi pripravil svojo ponudbo.
S podpisom ponudnik sprejema zahteve naročnika, navedene v predmetni dokumentaciji evidenčnega naročila.
Rok veljavnosti ponudbe je 60 dni od roka za oddajo ponudbe.

Naročniku izjavljamo, da:
- smo pri izračunu ponudbenih cen upoštevali vse zahteve naročnika iz dokumentacije evidenčnega naročila in vse veljavne predpise, ki urejajo področje predmeta javnega naročila;
- smo pri izračunu ponudbenih cen upoštevali vse stroške, vezane na izvedbo javnega naročila, kot so stroški dela, materialni stroški in ostale stroške, ki vplivajo na izračun ponudbene vrednosti vključno z vsemi popusti;
- so ponujene cene, na katerih temelji ponudbena cena, fiksne in se v času do izpolnitve pogodbenih obveznosti ne bodo spremenile.



Podpisnik v imenu ponudnika:
	Ime in priimek
	

	Podpis
	

	Datum in žig
	





Priloga 3: Osnutek vzdrževalne pogodbe

	Ime podjetja 
	Matična št.:                  xxx

	Naslov 
	ID DDV:                           xxx

	Občina 
	


(v nadaljnjem besedilu izvajalec, ki ga zastopa direktor xxx)
in
	SPLOŠNA BOLNIŠNICA CELJE
	Matična št.:   
	5064716000

	OBLAKOVA ULICA 5
	ID DDV:  
	SI42119022

	3000 CELJE
	
	


(v nadaljnjem besedilu naročnik, ki ga zastopa direktor dr. Dragan Kovačić, dr. med.)

POGODBA O OSVEŽEVANJU IN VZDRŽEVANJU PROGRAMSKE OPREME PRO.4 – lokalna namestitev


1. člen – Veljavnost pogodbe
Ta pogodba začne veljati z dnem podpisa obeh pogodbenih strank, razen če ni v tej pogodbi izrecno določeno drugače.
Pogodba se sklepa za določen čas 24 mesecev z možnostjo podaljšanja.
Za razmerje med pogodbenima strankama veljajo vsakokrat veljavni Splošni pogoji poslovanja (v nadaljevanju: SPP) in cenik (v nadaljevanju: cenik), objavljeni na spletni strani izvajalca oziroma dostopni naročniku na drug običajen način. Naročnik s podpisom te pogodbe potrjuje, da je bil pred sklenitvijo pogodbe s SPP in cenikom seznanjen, da so mu bili dostopni in da jih sprejema kot sestavni del pogodbenega razmerja.	
Spremenjeni SPP in cenik začnejo veljati z dnem objave, razen če je v SPP ali ceniku določeno drugače. Če naročnik s spremembami SPP in/ali cenika ne soglaša, lahko pogodbo odpove skladno z določili o odpovedi iz te pogodbe. Izvajalec o materialnih spremembah SPP in/ali cenika naročnika obvesti najmanj 30 dni pred začetkom njihove veljavnosti; spremembe SPP in cenika ne morejo zmanjšati že dogovorjenih omejitev odgovornosti, rokov plačil ali bistvenih obveznosti brez pisnega aneksa.
Ne glede na spremembe SPP in/ali cenika, brez izrecnega pisnega soglasja izvajalca ni dopustna sprememba že dogovorjenih bistvenih določb te pogodbe (vključno z omejitvami odgovornosti, plačilnimi roki, obsegom storitev in dogovorjenimi SLA).

2. člen – Predmet in obseg pogodbe
Predmet te pogodbe je:
· Mesečna kvota dveh (2) ur podpore izvajalca. Kvoto ur lahko predstavlja dopolnjevanje aplikacije, izobraževanje, svetovanje ali druga dogovorjena storitev, ki ni del vzdrževanja.
· Vzdrževanje programa: 
· 	Redno preverjanje delovanja aplikacije in ključnih funkcionalnosti.
· 	Nameščanje varnostnih posodobitev in popravkov.
· 	Posodabljanje verzij programske opreme in odvisnosti.
· 	Pregled varnostnih ranljivosti in odpravljanje ugotovljenih ranljivosti.
· 	Pregled dnevnikov (logov) in opozoril zaradi zgodnjega odkrivanja težav.
· 	Preverjanje kapacitet – prostor, pomnilnik, zmogljivost podatkovne baze ipd.
· 	Preverjanje integracij z drugimi sistemi in vmesniki.
· 	Preverjanje varnostnih kopij in možnosti obnovitve, kadar je aplikacija vključena v sistem varnostnega kopiranja.
· 	Čiščenje nepotrebnih podatkov oziroma začasnih datotek.
· 	Preverjanje uporabniških računov in pravic dostopa.
· 	Testiranje posodobitev pred uvedbo v produkcijo.
· 	Dokumentiranje izvedenih vzdrževalnih aktivnosti.
· 	Načrtovanje naslednjega preventivnega vzdrževanja.
· 	Vzdrževanje vsebuje:
· 	Preventivno vzdrževanje → preprečujemo težavo.
· 	Korektivno vzdrževanje → odpravljamo že nastalo napako.
· 	Adaptivno vzdrževanje → prilagajamo program spremembam okolja, npr. novemu operacijskemu sistemu.
· 	Izpopolnjevalno vzdrževanje →izboljšujemo funkcionalnosti ali zmogljivost.
· Izvedba štirih (4) nadgradenj programa letno na testno in produkcijsko okolje naročnika.
3. člen - Začetek obračun  
Osveževanje in vzdrževanje za uporabo programske opreme se začne obračunavati naslednji dan po podpisu pogodbe. 
Če dejansko število sočasnih uporabnikov po posameznem modulu preseže dogovorjeno število, se naročniku obračuna dejansko število uporabnikov skladno z veljavnim cenikom izvajalca. 


4. člen – Osveževanje programske opreme
Osveževanje je vključeno kot mesečni pavšal v ceno vzdrževanja. Začetek obračunavanja osveževanja  je enak pričetku obračunavanja vzdrževanja. 
Osveževanje ne vključuje razvoja novih funkcionalnosti, dodelav po meri ali svetovanj, ki presegajo odpravo napak in redne nadgradnje; takšne storitve se izvajajo izključno po posebnem naročilu in se obračunajo po veljavnem ceniku.

5. člen – Pogodbena vrednost, izdajanje računov in plačilni pogoji
Skupna pogodbena vrednost zajema osveževanje ter vzdrževanje programske opreme Pro.4, kot izhaja iz pripadajočih prilog.
Skupna vrednost pogodbe znaša:
· Mesečni pavšal za osveževanje in vzdrževanje: xxx EUR / mesec
Vrednosti ne vključujejo DDV, ki se obračuna skladno z zakonodajo.
 
6. Skrbniki pogodbe
Pogodbeni stranki se morata nemudoma obveščati o vsaki spremembi bistvenih pogojev, ki lahko vplivajo na izvajanje del po tej pogodbi. 
Podpora izvajalca je dosegljiva na naslovu: xxx
Skrbnik pogodbe na strani izvajalca: xxx
Skrbnik pogodbe na strani naročnika: 	Splošna bolnišnica Celje, Oblakova ulica 5, Služba za informatiko, 3000 Celje, doc. dr. Darko Golec, vodja Službe za informatiko, darko.golec@sb-celje.si 

7. člen – Izdajanje računov in plačilni pogoji
Račun osveževanje in vzdrževanje se izstavi v prvih petih delovnih dneh tekočega meseca za pretekli mesec.
Dodatne storitve se fakturirajo posebej z računom, izdanim zadnjega dne v mesecu za tekoči mesec.
Naročnik se zavezuje naročeno ter dobavljeno storitev plačati v roku  60 dni od datuma uradnega prejema računa oziroma v roku, skladno z veljavno zakonodajo.
V primeru zamude s plačilom, daljše od 15 dni po zapadlosti, si izvajalec pridržuje pravico začasno omejiti ali onemogočiti dostop do programske opreme in/ali storitev do poravnave vseh zapadlih obveznosti, pri čemer to ne vpliva na tek najemnine in drugih pogodbenih obveznosti naročnika.

8. člen – Licenca in intelektualna lastnina
Programska oprema in vse nadgradnje ostanejo izključna last izvajalca; uporaba je dovoljena izključno v skladu s to pogodbo. 
Prepovedano je spreminjanje programske opreme (povratni inženiring) ali razčlenjevanje (dekompilacija, disasemblacija) njene notranje zgradbe, razen kadar to izrecno dovoljuje zakon.

9. člen – Omejitev odgovornosti
Programska oprema lahko uporablja storitve tretjih oseb (npr. ponudniki oblačne infrastrukture, elektronske izmenjave dokumentov, e‑poštni prehodi, plačilni sistemi ipd.). Izvajalec ne odgovarja za nedelovanje, motnje ali omejitve, ki nastanejo zaradi storitev tretjih oseb, in za posledice takšnih motenj. V takšnih primerih izvajalec naročniku nudi razumno pomoč pri eskalaciji napak do tretjih ponudnikov.
Izvajalec ne odgovarja za posredno ali posledično škodo, vključno z izgubljenim dobičkom, izpadom prihodkov, prekinitvijo poslovanja ali izgubo poslovnih priložnosti, nastalo zaradi ali v zvezi s to pogodbo.
Skupna pogodbena odškodninska odgovornost izvajalca za vso škodo je omejena na višino letne najemnine), razen v primerih naklepa ali hude malomarnosti.


10. člen – Varstvo podatkov in zaupnost
Varstvo osebnih podatkov, zaupnost in obdelava podatkov se urejajo skladno s SPP in pogodbo s katero urejamo GDPR ureditev.

11. člen – Zakonodajna skladnost
Programska oprema Pro-bit PRO.4 je namenjena splošni poslovni uporabi in ne predstavlja pravnega, davčnega, regulatornega ali varnostnega svetovanja.
Izvajalec ne prevzema odgovornosti za:
· izpolnjevanje posebnih zahtev naročnika, ki izhajajo iz zakonodaje (zlasti, vendar ne omejeno na ZInfV-1, ZVOP-2, arhivske, varnostne ali druge panogam specifične predpise),
· notranje akte, postopke ali organizacijo naročnika,
· specifične regulatorne ali varnostne zahteve naročnika.
Morebitne prilagoditve programske opreme ali dodatne storitve za zagotavljanje skladnosti z zakonodajo se izvajajo izključno po posebnem naročilu in se obračunajo posebej.
Za zakonito uporabo programske opreme, pravilnost vnesenih podatkov in skladnost poslovanja z veljavno zakonodajo je v celoti odgovoren naročnik.
Podrobnejša pravila o zakonodajni skladnosti ter odgovornostih naročnika so določena tudi v SPP.

12. člen – Informacijska varnost
Izvajalec se zavezuje, da bo v celotnem obdobju izvajanja pogodbenih obveznosti zagotavljal ustrezno raven informacijske varnosti v skladu z veljavno zakonodajo, pogodbenimi zahtevami ter dobrimi praksami s področja informacijske varnosti. 
Izvajalec mora izvajati ustrezne tehnične in organizacijske ukrepe za zaščito informacijskih sredstev naročnika pred nepooblaščenim dostopom, razkritjem, spremembo, izgubo ali uničenjem, vključno z ukrepi za upravljanje tveganj v dobaviteljski verigi.
Izvajalec zagotavlja, da bodo vsi njegovi poddobavitelji, ki sodelujejo pri izvajanju storitev za naročnika, zavezani enakim ali primerljivim zahtevam informacijske varnosti.
Izvajalec mora naročnika nemudoma obvestiti o vsakem dejanskem ali domnevnem varnostnem incidentu, ki bi lahko vplival na zaupnost, celovitost ali razpoložljivost informacijskih sistemov ali podatkov naročnika, najpozneje v roku 8 ur od zaznave incidenta.
Naročnik si pridržuje pravico do izvajanja pregledov oziroma revizij skladnosti izvajalca na področju informacijske varnosti, bodisi samostojno bodisi preko pooblaščenih tretjih oseb, ob predhodnem razumnem obvestilu.
Izvajalec se zavezuje k rednemu spremljanju in obvladovanju tveganj v dobaviteljski verigi ter k zagotavljanju, da spremembe v svoji dobaviteljski verigi, ki lahko vplivajo na informacijsko varnost naročnika, ne bodo izvedene brez predhodnega obvestila in soglasja naročnika, kjer je to razumno potrebno. 
Za vključitev ali zamenjavo poddobavitelja, ki sodeluje pri izvajanju storitev za naročnika, je vedno potrebno predhodno pisno soglasje naročnika, poddobavitelj pa mora biti zavezan enakim varnostnim zahtevam.
Terminalska povezava, preko katere izvajalec vzdržuje naročnikovo programsko opremo, se vzpostavlja preko interneta s pomočjo SSL VPN povezave, dvofaktorske avtentikacije in sistema za beleženje revizijskih sledi privilegiranih dostopov Wallix, praviloma na poziv odgovorne osebe naročnika. Naročnik izvajalcu znotraj svojega računalniškega omrežja omogoča nemoten dostop do tistih podatkovnih strežnikov, na katerih deluje programska oprema, ki je predmet vzdrževalne pogodbe.
Dostopi se beležijo poimensko, zato mora Izvajalec za vsakega zaposlenega posredovati izpolnjeno Vlogo za odobritev varnega dostopa v omrežje SBC, jo ožigosati in podpisati s strani odgovorne osebe.
V primeru planiranih vzdrževalnih posegov s strani izvajalca, mora izvajalec pred vsako vzpostavitvijo povezave o tem po elektronski pošti predhodno obvestiti odgovorno osebo naročnika, pri čemer mora navesti predviden termin povezave, njeno trajanje in namen povezovanja. Odgovorna oseba naročnika mora pred vzpostavitvijo povezave izvajalcu po elektronski pošti potrditi prejem sporočila in se strinjati izvedbo planiranega posega. 
Priloga mesečnih računov za vzdrževanje mora vsebovati tudi dnevnik vseh vzpostavljenih povezav, skupaj z opisom pripadajočih opravljenih posegov.
Kontaktni osebi za vprašanja informacijske varnosti pri vzdrževanju programske rešitve sta:
· Za izvajalca: xxx
· Za naročnika: mag. Roman Kampoš, roman.kampos@sb-celje.si 

13. člen – Podatki naročnika
Naročnik je odgovoren za:
· pravilnost, zakonitost in integriteto podatkov, ki jih vnese v sistem,
· zakonito uporabo programske opreme in obdelavo osebnih podatkov,
· varnost uporabniških dostopov.
Izvajalec ne odgovarja za:
· izgubo ali poškodbo podatkov zaradi ravnanja naročnika ali tretjih oseb,
· nepravilne poslovne odločitve naročnika na podlagi podatkov iz sistema,
· posledice nepravilnega vnosa ali uporabe programske opreme.
Po prenehanju pogodbe lahko naročnik v roku 30 dni zahteva izvoz podatkov v standardnem formatu; storitev izvoza se zaračuna skladno s cenikom. Izvajalec po 60 dneh od prenehanja pogodbe podatke varno izbriše, razen če zakon zahteva daljšo hrambo. Podrobnejša pravila glede odgovornosti naročnika in obdelave podatkov so določena tudi v SPP.
Izvajalec ne odgovarja za varnost, hrambo ali integriteto podatkov, ki jih naročnik izvozi iz sistema ali jih kopira oziroma obdeluje v sistemih tretjih oseb (npr. Excel, DMS tretjih oseb, e‑pošta, datotečni strežniki ipd.).

14. člen – Reševanje sporov
Za pogodbo velja pravo Republike Slovenije. Za reševanje sporov je pristojno stvarno pristojno sodišče v Celju.

15. člen – Priloge
Priloge so sestavni del te pogodbe. V primeru neskladja med dokumenti velja vrstni red prednosti, določen v pogodbi.

Priloga št. 1:  Seznam programske opreme, modulov, dodelav in uporabnikov
Priloga št. 2:  Odzivni časi za napake različnih stopenj resnosti glede na njihove učinke na uporabnika ter izračun zneska mesečnega vzdrževanja v primeru prekoračitve odzivnega časa

Priloga št. 1: Seznam programske opreme, modulov, dodelav in uporabnikov
Programska oprema, njeni deli (moduli), izvedene dodelave posameznih modulov ter število uporabnikov naročnika, ki so predmet osveževanja in vzdrževanja.
· PRO.4 MATERIALNO POSLOVANJE – PREMIUM za 100 uporabnikov;
· PRO.4 POŠTNA KNJIGA - ADVANCED - do 5 uporabnikov; 
· PRO.4 Mobilno skladiščno poslovanje (izdajnice in podpisavnje) - za 5 uporabnikov;

Priloga št. 2: Odzivni časi za napake različnih stopenj resnosti glede na njihove učinke na uporabnika ter izračun zneska mesečnega vzdrževanja v primeru prekoračitve odzivnega časa
1. 
2. 
3. 
4. 
5. 
6. 
Izvajalec se zavezuje, da v primeru napake na aplikativni programski opremi in pripadajoči bazi podatkov, njegov odzivni čas od prejema naročnikove prijave ne bo daljši od maksimalnih rokov, definiranih tabeli številka 1.

	učinek na uporabnika 
	zastoj poslovanja
	omejeno delovanje, izpad posebej pomembnih funkcij
	omejeno delovanje, vendar ni kritično
	prerazporeditev delovnih opravil, dodatne storitve

	stopnja resnosti
	1
	2
	3
	4

	odziv (prvi stik)
	0,5 ure
	1 ura
	8 ur
	16 ur

	odziv (oddaljeno)
	1 ura
	2 uri
	8 ur
	16 ur

	odziv (na lokaciji)
	4 ur 
	6 ur
	2 dni
	3 dni

	maksimalni rok za odpravo napake
	< 4 ure
	< 6 ur
	< 1 delovni dan
	< 2 delovna dneva



Tabela 1: Maksimalni odzivni časi pri različnih učinkih napak na uporabnika
Izvajalec se zavezuje, da bo v primeru po lastni krivdi prekoračenih, v Tabeli 1 te pogodbe definiranih maksimalnih rokov za odpravo napak, naročniku za tekoči mesec, v katerem je prišlo do prekoračitve, izstavil takšen račun za plačilo mesečnega pavšala, na katerem bo znesek mesečnega pavšala, zmanjšan za znesek, izračunan po formuli: 

Z = p – (p x K)
Z -  znesek mesečnega vzdrževanja v primeru prekoračitve roka za odpravo napake
p  -  pogodbeni znesek mesečnega vzdrževanja  
K -  faktor, definiran v tabeli št. 2 
	Preseganje rokov za odpravo napak iz Tabele št. 1 v odvisnosti od stopenj resnosti
	

	Stopnja resnosti
napake 1 
	Stopnja resnosti
napake 2 
	Stopnja resnosti
napake 3 
	Stopnja resnosti
napake 4 
	Vrednost faktorja K

	< 1 ura
	< 2 uri
	< 1 delovni dan
	< 2 del. dneva
	0,05

	< 2 uri
	< 4 ure
	< 2 del. dneva
	< 4 delovni dnevi
	0,1

	< 3 ure
	< 6 ur
	< 3 delovni dnevi
	< 6 delovnih dni
	0,15

	< 4 ure
	< 8 ur
	< 4 delovni dnevi
	< 8 delovnih dni
	0,2

	< 5 ur
	< 10 ur
	< 5 delovnih dni
	< 10 delovnih dni
	0,25

	< 6 ur
	< 12 ur
	< 6 delovnih dni
	< 12 delovnih dni
	0,3

	< 7 ur
	< 14 ur
	< 7 delovnih dni
	< 14 delovnih dni
	0,35

	< 8 ur 
	< 16 ur
	< 8 delovnih dni
	< 16 delovnih dni
	0,4

	< 9 ur
	< 18 ur
	< 9 delovnih dni
	< 18 delovnih dni
	0,45

	9 ur ali več
	18 ur ali več
	9 del. dni ali več
	18 del. dni ali več
	0,5


Tabela 2: Maksimalni roki za odpravo kritične napake glede na posamezne segmente IS

